Hosszú Katinka Európa-bajnok lett Budapesten 400 vegyesen
Hosszú Katinka sikerével kezdõdött a budapesti vizes Európa-bajnokság úszódöntõinek sora. A háromszoros olimpiai bajnok, a 400 vegyes világcsúcstatója magabiztosan nyert, a szám másik magyar indulója, Mihályvári-Farkas Viktória holtversenyben második lett, így két magyar éremmel kezdõdött az elsõ esti program a Duna Arénában.
A háromszoros olimpiai bajnok Hosszú Katinka és Mihályvári-Farkas Viktória révén 400 méter vegyesen magyar versenyzõ várhatta a két legjobb idõvel a budapesti úszó Európa-bajnokság hétfõ esti döntõinek elsõ számát.

Az Eb úszóprogramja délelõtt a nõi 400 méter vegyessel kezdõdött, a világcsúcstartó Hosszú magabiztosan (4:37.42) jutott tovább elsõként, míg másodikként Mihályvári-Farkas Viktória, az FTC 17 éves versenyzõje jutott a döntõbe, aki egyéni csúccsal (4:38.07), olimpiai A szintet úszott.

Az esti döntõkben is ez a szám volt az elsõ, Hosszú Katinka a négyes, Mihályvári-Farkas Viktória az ötös pályán úszott. Az elsõ hossz pillangó után Hosszú Katinka már vezetett, ahogy 100 méter után is. Háton is tartotta az elõnyét, féltávnál Mihályvári-Farkas a hetedik helyen fordult.

Mellen is tartotta maga mögött a brit Wilmottot Hosszú Katinka, a gyorsra egy testhossz elõnnyel fordult, Mihályvári-Farkas pedig feljött a harmadik helyre közben.

Hosszú Katinka magabiztosan nyert Aimee Willmott elõtt 4:34,76-os idõvel, Mihályvári-Farkas-Viktória pedig végül óriási hajrával, a brittel azonos idõvel, holtversenyben ezüstérmes lett 4:36,81-es idõvel. A fiatal magyar versenyzõ így újabb egyéni csúcsot úszott. 

Hosszú Katinka 2012, 2014 és 2016 után negyedszer lett Európa legjobbja ebben a számban, összességében pedig 15. aranyát nyerte kontinensviadalon. Ezzel az Eb-k történetének legeredményesebb magyar úszójává lépett elõ, megelõzve Cseh Lászlót, aki 14 elsõséggel büszkélkedhet.

„Nagyon boldog vagyok, edzésbõl érkeztem, tudtam, hogy kellenek a versenyek az olimpiai csúcsformámhoz, bíztató az idõ, örülök neki" – mondta a verseny után Hosszú Katinka az M4 Sportnak. Ez az idõ az idei év legjobbja eddig.

„Az volt a célom, hogy Cusinatót megverjem, de láttam a többieket is. A fordulónál úgy gondoltam, hogy mindent kiadok magamból. Soha nem tudtam jól hajrázni, de ez most jól sikerült, nagyon örülök az ezüstnek. Két éve készülök a 38-as idõre, most 36-tal kezdõdött, remélem, Tokióban is találkozunk majd Katinkával" - mondta az M4-nek az ezüstérmes Mihályvári-Farkas Viktória.

Nõi 50 méter gyorson a búvárúszásban világklasszis, többszörös világ- és Európa-bajnok Senánszky Petra volt érdekelt az elõdöntõben. A maga futamában 24,97-es idõt úszott, két századot javított a reggeli úszásán és egyénli legjobbján, de végül nem volt elég a döntõbe jutáshoz, 13. helyen végzett.

Bohus Richárd 50 méter háton a 9. helyen, 25,08 másodperccel ment tovább délelõtt, a maga elõdöntõjében 25,19-cel a nyolcadik lett, így nem jutott tovább. Az õ futamában világcsúcs született a Duna Arénában, miután 23,93-es idõt úszott Kliment Kolesznyikov.

Sebestyén Dalma 59,10 másodperces egyéni csúccsal, olimpiai B szintnek megfelelõ idõvel a 11. helyen jutott a 100 méter pillangó elõdöntõjébe. A magyar versenyzõ 58,85-ös idõvel egyéni csúcsot úszott, hetedik lett a futamában, így végül nem jutott a fináléba.

A Verrasztó Evelyn, Senánszky Petra, Ugrai Panna, Gyurinovics Fanni (3:40.62 perc) összeállítású nõi 4x100 méteres gyorsváltó nyolcadikként jutott a döntõbe délelõtt. Este Gyurinovics Fanni kezdte a váltót, majd a nyolcadik helyen adta át a stafétát Ugrai Pannának, majd Senánszky Petra következett, végül Verrasztó Evelyn zárta a sort és nyolcadik lett a magyar váltó a döntõben.

A magyar férfi 4x100 méteres gyorsváltó délelõtt a Kozma Dominik, Holoda Péter, Szabó Szebasztián, Bohus Richárd (3:15.61 perc) összetételben jutott be nyolcadikként a döntõbe. Este Németh Nándor kezdett, aki hatodik helyen adta át a terepet Szabó Szebasztiánnak, aki tartotta a helyezést. Bohus volt a harmadik ember, aki felhozta negyedik helyre a váltót. A stafétát Milák Kristóf zárta, aki küzdött a dobogóért, de végül negyediknek hozta be a váltót, 3:12.50-es idõ lett a vége.